**SSOŠ ANIMUS , LEVICKÁ CESTA 40, 949 01 NITRA**

**Kritériá pre prijímacie konanie**

 **do 1. ročníka SSOŠ ANIMUS v Nitre pre školský rok 2020/2021**

Prijímacie konanie sa koná v súlade so zákonom č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov v znení neskorších predpisov so zákonom č. 184/2009 Z.z. o odbornom vzdelávaní a príprave a o zmene a doplnení niektorých zákonov v znení neskorších predpisov a  v súlade s vyhláškou MŠ SR č. 282/2009 Z. z. o stredných školách v znení neskorších predpisov.

**V školskom roku 2020/2021 ponúka SSOŠ Animus, Levická cesta 40, Nitra študijný odbor:**

**7237 M Informačné systémy a služby 19 žiakov** (schválené MŠ SR)

 **6324 M Manažment regionálneho cestovného ruchu 8 žiakov**

 **6341 M Škola podnikania 8 žiakov**

(schválené zriaďovateľom na samofinancovanie, predpokladaná výška úhrady nákladov spojených so štúdiom zákonnými zástupcami bude odvodená od normatívu financovania príslušného študijného odboru. Pre školský rok 2020/2021 je stanovená platba 100€/mesačne na žiaka. Zriaďovateľ si vyhradzuje právo odbor neotvoriť ak nebude dostatočný počet žiakov)

Prijímacia skúška sa bude konať v prvom termíne **11. mája 2020** a v druhom termíne **14. mája 2020** zo slovenského jazyka a literatúry a z matematiky z obsahu učiva základnej školy. Prijímacia skúška bude v písomnej podobe a z každého predmetu bude trvať 60 minút. Súčasťou skúšky zo slovenského jazyka a literatúry je aj pravopisné cvičenie.

Prijímacia skúška v ďalšom termíne je **16. júna 2020.**

**Predpoklady prijatia na vzdelávanie v stredných školách**

Do prvého ročníka štvorročného vzdelávacieho programu na Súkromnú strednú odbornú školu Animus môže byť prijatý žiak ak:

° získal nižšie stredné vzdelanie;

° splnil podmienky prijímacieho konania;

° nie je žiakom inej strednej školy

**K r i t é r i á p r i j a t i a**

**uchádzačov o štúdium na SSOŠ**

**Bez konania prijímacej skúšky budú prijatí len uchádzači, ktorí :**

- podľa § 65,ods.4 zákona č. 245/2008 Z.z. o výchove a vzdelávaní ... v celoslovenskom testovaní žiakov deviateho ročníka základnej školy (Monitor) dosiahli v každom predmete samostatne úspešnosť najmenej 90%.

Uchádzači prijatí podľa kritérií v tejto časti budú na výsledkovej listine zoradení podľa abecedy.

**Postup prijímacieho konania pre uchádzačov, ktorí budú konať prijímaciu skúšku**

V prijímacom konaní môžu uchádzači získať body takto:

**najviac 30 bodov za výsledok prijímacej skúšky zo slovenského jazyka a literatúry(SJL)**

* Žiak úspešne vykoná skúšku zo slovenského jazyka, ak dosiahne minimálne 10 bodov
* Ak žiak dosiahne zo skúšky zo slovenského jazyka a literatúry od 7 -9 bodov – a chce úspešne vykonať prijímaciu skúšku, musí sa zúčastniť ústnej skúšky.

 **najviac 30 bodov za výsledok prijímacej skúšky z matematiky (MAT) –( na písomnú skúšku si prineste kalkulačku + vzorce)**

* Žiak úspešne vykoná skúšku z matematiky, ak dosiahne minimálne 10 bodov
* Ak žiak dosiahne zo skúšky z matematiky od 7 -9 bodov – a chce úspešne vykonať prijímaciu skúšku, musí sa zúčastniť ústnej skúšky.

 **najviac 10 bodov za študijné výsledky zo ZŠ**

 **najviac 15 bodov za výsledky v celoslovenskom testovaní žiakov 9.ročníka ZŠ za každý predmet zvlášť**

 **najviac 3 prémiové body za výsledky dosiahnuté v predmetových vedomostných olympiádach**

Na základe uvedených kritérií bude zostavené poradie, kde ich po zostupnom usporiadaní prijímacia komisia umiestni do počtu voľných miest.